Սուրբ Հովհան Օձնեցի Հայրապետը այն եզակի սրբերից է, ում աճյունը ամփոփված է Արևելյան Հայաստանում: Սուրբ Հովհան Օձնեցին մեր պատմության մեծագույն հայրապետներից մեկն է, որ Ամենայն Հայոց Կաթողիկոսական աթոռին գահակալեց 717-728թթ.-ին և արաբական տիրապետության դժնդակ պայմաններում իր գրով ու խոսքով, իր հովվական ու հովվապետական արթուն հսկողությամբ և հեռատեսությամբ կարողացավ իր հոտն առողջ և ամբողջական պահել թշնամիների հարվածներից: